钦定古今图书集成/明伦汇编/闺媛典/第124卷 > 车劝妻王氏〈媳陶氏附〉
## 钦定古今图书集成/明伦汇编/闺媛典/第124卷 > 车劝妻王氏〈媳陶氏附〉

按《莱州府志》：“王氏，平度州人，车劝妻。年二十二，劝为
青州总管，阵亡，王誓无他志。父母亲党怜其贫，讽适
人王守，益坚奉养公姑，抚二子文昇、文昭俱成立。未
几，文昇早世，妇陶氏年二十四，守节甚励。父母欲嫁
之，陶曰：‘吾姑何人？妾再适，非止辱身，吾姑将谁养？宁
饿死弗移。洪武三年，州守以事闻，敕建坊旌表’。”